open-index/open-wikipedia-markdown huggingface dataset:
বাংলাদেশ বিনিয়োগ উন্নয়ন কর্তৃপক্ষ

**বাংলাদেশ বিনিয়োগ উন্নয়ন কর্তৃপক্ষ** () সংক্ষেপে **বিডা**, বাংলাদেশের বেসরকারি খাতকে বেগবান করতে এবং দেশি-বিদেশি বিনিয়োগকে আকৃষ্ট করতে গঠিত একটি সরকারী সংস্থা। ১ সেপ্টেম্বর ২০১৬ সালে এটি গঠন করা হয়। বিনিয়োগ বোর্ড ও বেসরকারীকরণ কমিশন একীভূত করে এই সংস্থা গঠিত হয়। সংস্থাটির বর্তমান নির্বাহী চেয়ারম্যান আশিক চৌধুরী।

## ইতিহাস
দেশি-বিদেশি বিনিয়োগকে উৎসাহিত করতে বাংলাদেশ সরকার ১৯৮৯ সালে বিনিয়োগ বোর্ড গঠন করে। অন্যদিকে সরকারি লোকসানি প্রতিষ্ঠানকে বেসরকারি খাতে ছেড়ে দেওয়ার উদ্দেশ্য নিয়ে ১৯৯৩ সালে বাংলাদেশ সরকার একটি বেসরকারীকরণ বোর্ড গঠন করে। যেটিকে ২০০০ সালে বেসরকারীকরণ কমিশনে রূপান্তর করা হয়।

উভয় সংস্থা তাদের গঠনের উদ্দেশ্য পূরণে ভূমিকা রাখতে পারছিল না। ফলে এ বিষয়ে সমালোচনা তৈরি হয়।

২০১৪ সালের এপ্রিলে প্রধানমন্ত্রীর কার্যালয় বিনিয়োগ বোর্ড ও বেসরকারীকরণ কমিশনকে একীভূত করার নির্দেশ দেয়। একই বছরের ৩০ এপ্রিল সাত সদস্যের আন্তঃমন্ত্রণালয় কমিটি গঠন করা হয়। ২০১৫ সালের ডিসেম্বরে কমিটির প্রণয়ন করা আইন মন্ত্রিসভার কমিটিতে অনুমোদিত হয়। ২০১৬ সালের জুলাইয়ে জাতীয় সংসদে ‘বাংলাদেশ বিনিয়োগ উন্নয়ন কর্তৃপক্ষ আইন, ২০১৬’ পাস হয়।

## তথ্যসূত্র

## বহিঃসংযোগ
* বাংলাদেশ বিনিয়োগ উন্নয়ন কর্তৃপক্ষ আইন, ২০১৬ (আর্কাইভ)

বিষয়শ্রেণী:২০১৬-এ বাংলাদেশে প্রতিষ্ঠিত
বিষয়শ্রেণী:বাংলাদেশে বিনিয়োগ
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংস্থা
বিষয়শ্রেণী:বিনিয়োগ প্রচার সংস্থা
বিষয়শ্রেণী:২০১৬-এ প্রতিষ্ঠিত সরকারি সংস্থা
বিষয়শ্রেণী:ঢাকা ভিত্তিক সংগঠন
শ্রীলঙ্কার পরিবেশ

[ডান|থাম্ব|শ্রীলঙ্কা [ভারত মহাসাগর|ভারত মহাসাগরে অবস্থিত।]]

পৃথিবীর জীববিচিত্র সমৃদ্ধ হটস্পটগুলোর মধ্যে **শ্রীলঙ্কার পরিবেশ** অসাধারণ।

## <big>ভূগোল</big>
শ্রীলঙ্কা দক্ষিণ উপমহাদেশের গোন্ডোয়ানার অংশ ছিল যেটির মধ্যে দক্ষিণ আমেরিকা, আফ্রিকা, ভারত ও অ্যান্টার্কটিকাও অন্তর্ভুক্ত ছিল। ১৪০ মিলিয়ন বছর আগে গোন্ডোয়ানা ভাঙতে শুরু করল। শ্রীলঙ্কা ভারতীয় প্লেটটির উপর অবস্থিত যার সাথে ইউরেশীয় প্লেটের সংঘর্ষ হয়ে হিমালয়ের সৃষ্টি হয়েছে। শ্রীলঙ্কা মূলত মাদাগাস্কারের নিকটস্থ ডেকানের (Deccan) অংশ। দ্বিপটি গত ৭০,০০০ বছরে কমপক্ষে ১৭ বার ভারতের সাথে যুক্ত ছিল।শ্রীলঙ্কা ও দক্ষিণ ভারতে লরিস দেখা যায় যা মাদাগাস্কারের পাওয়া লেমুরের সাথে সম্পর্কিত। ভারতের সাথে সংযোগের কারণে বিভিন্ন প্রজাতির সাথে মিল পাওয়া যায় যেমন মিঠা জলের মাছ, বিলুপ্ত শ্রীলঙ্কান গৌর (Gaur) এবং সিংহ। 

শ্রীলঙ্কার বনগুলো এশিয়ার সবচেয়ে সুন্দর সমৃদ্ধ বন এবং বিশ্বের সর্বোচ্চ ঘনত্ব সম্পন্ন বিভিন্ন প্রজাতির বৈচিত্র্য দেখা যায়। আর্দ্রতা সহিষ্ণু দক্ষিণ-পশ্চিম মৌসুমের প্রভাব সবচেয়ে শক্তিশালী হওয়ায় দ্বীপটির দক্ষিণ-পশ্চিম অংশটি নিম্নভূমি ঘনবর্ষণ বনাঞ্চল। সর্বোচ্চ উচ্চতায় বনগুলো শ্রীলঙ্কা পার্বত্য ঘনবর্ষণ বনাঞ্চলে স্থানান্তরিত হয়।

দ্বীপটির উত্তর এবং পূর্ব অংশ কেন্দ্রীয় উচ্চভূমি বৃষ্টি ছায়াঅঞ্চলে অবস্থিত হওয়ায় অনেক শুষ্ক হয়ে থাকে।
## তথ্যসূত্র

বিষয়শ্রেণী:দেশ অনুযায়ী পরিবেশ
সেনা কল্যাণ সংস্থা

**সেনা কল্যাণ সংস্থা** বাংলাদেশ সরকার অনুমোদিত বাংলাদেশ সেনাবাহিনীর মালিকানাধীন ও সেনাবাহিনী পরিচালিত একটি সংস্থা। সামরিক বাহিনী সদস্যদের কল্যাণের জন্য এটি গঠিত হয়। সংস্থাটির লক্ষ্য হলো সংস্থার স্বত্বাধিকারী ও তাদের পোষ্যদের জন্য তহবিল তৈরি এবং তার যোগান দেয়া।

## ইতিহাস
সংস্থাটি ১৯৫৩ সালে ফৌজি ফাউন্ডেশনের অংশ হিসেবে সৃষ্টি হয়। এটি তখন দাতব্য প্রতিষ্ঠান আইন, ১৮৯০-এর অধীনে একটি দাতব্য ট্রাস্ট হিসেবে নিবন্ধিত হয়। ১৯৬০ থেকে ১৯৭০ সালের মধ্যে সেনা কল্যাণ সংস্থা কর্তৃক ফৌজি রাইস মিলস নামে রংপুরে, ফৌজি চটকল নামে ঘোড়াশালে এবং ফৌজি ফ্লাওয়ার মিলস নামে চট্টগ্রামে শিল্পকল স্থাপন করা হয়। সেইসাথে সংস্থাটি ইস্ট পাকিস্তান ল্যাম্পস, ইলেকট্রিক্যাল ইন্ডাস্ট্রিজ এবং পাকিস্তান টোব্যাকো কোম্পানির শেয়ার কিনে। বাংলাদেশ স্বাধীন হওয়ার পর ১ জুলাই ১৯৭২ সালে এটি সেনাকল্যাণ সংস্থা নামে পুনর্গঠিত হয়।

সংস্থাটি বর্তমান কাঠামোতে ১৯৭২ সালে ২.৫ কোটি টাকার সম্পত্তি নিয়ে কাজ শুরু করে। ১৯৭৬ সালে, এটি বাংলাদেশের বৃহত্তম শিল্প ও কল্যাণ সংস্থা হিসেবে নীট ৯৮.৭ কোটি টাকার সম্পদের মালিক হয়।

## অধীনস্থ প্রতিষ্ঠান
বর্তমানে এর বিভিন্ন ব্যবসায়িক কার্যক্রমের মধ্যে রয়েছে:
* মংলা সিমেন্ট ফ্যাক্টরি, বাগেরহাট 
* ফৌজি ফ্লাওয়ার মিলস্ এবং ডায়মন্ড ফুড মিলস্, চট্টগ্রাম
* চট্টগ্রাম ফ্লাওয়ার মিলস
* এনেসেল টেক্সটাইল মিলস্
* এসকেএস ইলেকট্রিক ইন্ডাস্ট্রিজ
* স্যাভয় আইসক্রিম ফ্যাক্টরি
* ইস্টার্ন হোসেয়ারী মিলস্, টঙ্গী
* এসকেএস ফ্রেব্রিকস
* সেনা কল্যাণ ভোজ্য তেল শিল্প
* সেনা কল্যাণ এলপিজি বোতলজাত প্লান্ট
* সেনা কল্যাণ ইন্সুরেন্স
* সেনা কল্যাণ ট্রাভেলস অ্যান্ড ট্যুরস

## তথ্যসূত্র

বিষয়শ্রেণী:বাংলাদেশ সেনাবাহিনী
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৫৩-এ প্রতিষ্ঠিত সরকারি সংস্থা
বিষয়শ্রেণী:১৯৫৩-এ পূর্ব পাকিস্তানে প্রতিষ্ঠিত
মহারাজপুর ইউনিয়ন, চাঁপাইনবাবগঞ্জ সদর

**মহারাজপুর ইউনিয়ন** বাংলাদেশের চাঁপাইনবাবগঞ্জ জেলার  চাঁপাইনবাবগঞ্জ সদর উপজেলার অন্তর্গত একটি ইউনিয়ন।

## তথ্যসূত্র

বিষয়শ্রেণী:চাঁপাইনবাবগঞ্জ সদর উপজেলার ইউনিয়ন
১৯৩৬ গ্রীষ্মকালীন অলিম্পিকে আফগানিস্তান

**[[আফগানিস্তান]]**  বর্লিনে প্রথমবার ১৯৩৬ গ্রীষ্মকালীন অলিম্পিকে অংশগ্রহণের মাধ্যমে গ্রীষ্মকালীন অলিম্পিকে তাদের যাত্রা শুরু করে। তারা সর্বমোট ১৯ জন প্রতিযোগীকে পাঠায় এবং তাদের মধ্যে ১৩ জন প্রতিযোগিতায় অংশগ্রহণ করেন।

## অ্যাথলেটিক্স

;পুরুষ
;ট্র্যাক অ্যান্ড রোড ইভেন্টসমূহ

;ফিল্ড ইভেন্টসমূহ

* মোহাম্মাদ খান ফাইনালে পৌঁছাননি; উত্তীর্ণ হওয়ার জন্য ৭.১৫ মিটার দূরত্বে ব্যর্থ হন।
* আব্দুল রহিম ফাইনালে পৌঁছাতে পারেননি; উত্তীর্ণ হওয়ার জন্য ১৪.৫০ মিটার দূরত্বে ব্যর্থ হন।

প্রাতিষ্ঠানিক প্রতিবেদন থেকে জানা যায় এই দুইজন ক্রীড়াবিদের একজন ফিল্ড হকি দলের সদস্য ছিলেন, যদিও কে ছিলেন তা পরিষ্কার নয়।

## তথ্যসূত্র

বিষয়শ্রেণী:গ্রীষ্মকালীন অলিম্পিক গেমস
বিষয়শ্রেণী:১৯৩৬ গ্রীষ্মকালীন অলিম্পিক
ঝাড়খণ্ডী উপভাষা

**ঝাড়খণ্ডী বাংলা**, **পশ্চিমাঞ্চলীয় বাংলা** বা **মানভূমি বাংলা** হলো পশ্চিম রাঢ় অর্থাৎ ভারতের পশ্চিমবঙ্গের পশ্চিমাঞ্চল, ঝাড়খণ্ড এবং ওড়িশার কিছু জেলায় প্রচলিত বাংলা ভাষার একটি উপভাষা। এই কারণে ঝাড়খণ্ডের অংশে কিছু হিন্দি শব্দ ব্যবহার হয়ে থাকে আর ওড়িশার অংশে ওড়িয়ার কিছু শব্দ। এটি পশ্চিমবঙ্গে প্রচলিত বাংলা উপভাষাগুলোর মধ্যে একটি প্রধান উপভাষা। সুকুমার সেন, পরেশচন্দ্র মজুমদার সহ অনেক ভাষাবিদ এই বাংলা উপভাষাকে শ্রেণীবিভাগ করেছিলেন।

## ভৌগোলিক সীমানা
প্রধানত পশ্চিমবঙ্গের পুরুলিয়া, বাঁকুড়া, বীরভূম, ঝাড়গ্রাম, পূর্ব মেদিনীপুর, পশ্চিম মেদিনীপুর, পূর্ব ও পশ্চিম বর্ধমান। ঝাড়খণ্ড রাজ্যের সরাইকেল্লা খরসওয়াঁ, বোকারো, ধানবাদ, পূর্ব সিংভূম ও পশ্চিম সিংভূম জেলা এবং ওড়িশার বালেশ্বর ও ময়ূরভঞ্জ  জেলায় এই বাংলা উপভাষার প্রচলন লক্ষ্য করা যায়।

## বৈশিষ্ট্য
১। প্রায় সর্বত্র শব্দের প্রথমে ‘ও’-কার লুপ্ত হয়ে  ‘অ’-কারে পরিণত হয়েছে।
*যেমন- লোক>লক, মোটা>মটা, ভালো>ভাল, অঘোর>অঘর।
২। ‘ন’ ধ্বনি অনেকসময়ই ‘ল’ ধ্বনিতে পরিবর্তিত হয়।
*যেমন: লাচবো (নাচবো), লয় (নয়) ইত্যাদি।
৩। ক্রিয়াপদে স্বার্থিক ‘ক’ প্রত্যয়ের প্রচুর প্রয়োগ।
*যেমন- যাবেক, খাবেক, করবেক।
৪। না বাচক অব্যয় প্রায় সময়েই ক্রিয়াপদের আগে বসে। 
*যেমন- হামি/আমি নাই যাবো, হামি/আমি করতে নারবো (না পারবো), হামার উয়াকে ভাল নাই লাগছে। 
৫। মধ্যযুগীয় সাহিত্যিক বাংলার মতো নাসিক্য উচ্চারণের ব্যবহার বিশেষ করে ত্রিয়ার শেষাংশে পশ্চিমাঞ্চলীয় বাংলায় বেশ স্পষ্ট। 
*যেমন- রাখিঞা>রাখেঁ, আসিঞা>আসেঁ
৬। উত্তম পুরুষের অতীতকালের ক্রিয়াপদে প্রমিত বাংলার ‘লাম’ প্রত্যয়ের পরিবর্তে ‘লি’ প্রত্যয় ব্যবহৃত হয়। 
*যেমন — করলি, দিলি ইত্যাদি।
৭। কর্তৃকারকের বহুবচনে ‘গুলা’ এবং  অন্য কারকের বহুবচনে ‘দের’ বিভক্তির প্রয়োগ।
* যেমন — মেয়েগুলা, পাখিগুলা, লোকেদের, হামদের, তদের ইত্যাদি।
৮। নামধাতুর প্রচুর ব্যবহার লক্ষ করা যায়।
*যেমন- জাড়াচ্ছে, গঁধাচ্ছে।

## আরও দেখুন
* বাংলা ভাষা আন্দোলন (মানভূম)
* মানভূম

## তথ্যসূত্র

বিষয়শ্রেণী:বাংলা উপভাষা
বিষয়শ্রেণী:ভারতের ভাষা
বিষয়শ্রেণী:পশ্চিমবঙ্গের উপভাষা
বিষয়শ্রেণী:ঝাড়খণ্ডের বাংলা উপভাষা
বিষয়শ্রেণী:ওড়িশার ভাষা
বিষয়শ্রেণী:পশ্চিমবঙ্গের ভাষা
আব্দুল কাদের খান

**আব্দুল কাদের খান** (জন্ম: ৩১ মার্চ ১৯৫২) একজন বাংলাদেশী রাজনীতিবিদ, সংসদ সদস্য, সাবেক সেনা কর্মকর্তা ও ডাক্তার। তিনি ২০০৮ থেকে ২০১৩ পর্যন্ত ৯ম জাতীয় সংসদের জাতীয় পার্টি মনোনীত সংসদ সদস্য ছিলেন।

## প্রাথমিক জীবন
আব্দুল কাদের খান গাইবান্ধা জেলার সুন্দরগঞ্জ উপজেলার পশ্চিম ছাপরহাটি গ্রামে জন্মগ্রহণ করেছিলেন।

## কর্মজীবন
কাদের খান বাংলাদেশ সেনাবাহিনীর একজন অবসরপ্রাপ্ত ডাক্তার। তিনি সেনাবাহিনীর একজন কর্নেল পদমর্যাদার কর্মকর্তা ছিলেন। তিনি ২০০৮ সালের সাধারণ নির্বাচনে জাতীয় পার্টির মনোনয়ন নিয়ে গাইবান্ধা-১ আসন থেকে ৯ম জাতীয় সংসদের সদস্য নির্বাচিত হন। কাদের খান ২০০৮ থেকে ২০১৩ পর্যন্ত বিদ্যুৎ, জ্বালানি ও খনিজ সম্পদ মন্ত্রণালয়ের সংসদীয় স্থায়ী কমিটির সদস্য ছিলেন।

## সমালোচনা
১০ম জাতীয় সংসদের এমপি মঞ্জুরুল ইসলাম লিটন ৩১ ডিসেম্বর ২০১৬ তারিখে বন্দুক ধারীর হাতে নিহত হলে ২১ ফেব্রুয়ারি ২০১৭ সালে কাদের খানকে গ্রেপ্তার করে পুলিশ। পরে রিমান্ডে তিনি লিটন হত্যার দায় স্বীকার করেছিলেন।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:গাইবান্ধা জেলার রাজনীতিবিদ
বিষয়শ্রেণী:অপরাধে দোষী সাব্যস্ত বাংলাদেশী রাজনীতিবিদ
বিষয়শ্রেণী:বাংলাদেশ সেনাবাহিনীর কর্নেল
বিষয়শ্রেণী:বাংলাদেশী আদালত কর্তৃক মৃত্যুদণ্ডপ্রাপ্ত আসামী
কথুলু

**কথুলু** বা **কাথুলু** একটি কাল্পনিক মহাজাগতিক সত্তা যা লেখক এইচ. পি. লাভক্র্যাফট এর সৃষ্টি। ১৯২৮ সালে মার্কিন কল্পকাহিনী পত্রিকা উইয়ার্ড টেলস্ এ লাভক্র্যাফটের **দ্য কল অফ কথুলু** (কথুলুর ডাক) নামক ছোটগল্পে একে প্রথম উপস্থাপন করা হয়। লাভক্র্যাফটীয় মহাজাগতিক সত্তাগুলোর মাঝে এই প্রাণীটিকে মহাপ্রাচীনগণের একজন বলে বিবেচনা করা হয়, এবং সৃষ্টির পর থেকে এই প্রাণীটি বিভিন্ন জনপ্রিয় সাংস্কৃতিক মাধ্যমে বহুবার উল্লেখিত হয়েছে। লাভক্র্যাফটের বর্ণনা অনুযায়ী কথুলু একটি অতিকায় সত্তা যাকে বিভিন্ন গুপ্তধর্ম অনুসারীরা উপাসনা করে থাকে। কথুলুর বাহ্যিক রূপকে একটি অক্টোপাস, একটি ড্রাগন এবং মানব দেহের একটি কদাকার মিশ্রণ বলে বর্ণনা করা হয়েছে। এর নাম থেকেই লাভক্র্যাফট সৃষ্ট ও অনুপ্রাণিত কল্পবিশ্বের নাম দেয়া হয়েছে **কথুলু মিথোস** বা **কথুলু পুরাণ**, যেখানে কথুলু এবং অন্যান্য মহাজাগতিক সত্তাগুলো বসবাস করে।

## তথ্যসূত্র

বিষয়শ্রেণী:কথুলু পুরাণ
বিষয়শ্রেণী:কথুলু পুরাণের দেবদেবী
বিষয়শ্রেণী:কাল্পনিক পৃথিবীবহির্ভূত চরিত্র
বিষয়শ্রেণী:কাল্পনিক দানব
কাঁথি দক্ষিণ বিধানসভা কেন্দ্র

**কাঁথি দক্ষিণ (বিধানসভা কেন্দ্র)** ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৬ নং কাঁথি দক্ষিণ বিধানসভা কেন্দ্রটি কাঁথি পৌরসভা, কাঁথি-১ সমষ্টি উন্নয়ন ব্লক এবং দুরমুথ এবং কুসুমপুর গ্রাম পঞ্চায়েত গুলি কাঁথি-৩ সমষ্টি উন্নয়ন ব্লক এর অন্তর্গত। 

কাঁথি দক্ষিণ বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১৭
রাজ্য বিধানসভা উপনির্বাচন হয় বিধায়ক দিব্যেন্দু অধিকারী পদত্যাগ করেন, কারণ তিনি ভারতীয় সংসদ পদে তমলুক লোকসভা কেন্দ্র থেকে নির্বাচিত হন ১৯ নভেম্বর ২০১৬।

### ২০১৬

### ২০১১

### ১৯৭৭-২০০৯
২০০৯ সালে উপনির্বাচন হয় কারণ বিধায়ক শুভেন্দু অধিকারী তমলুক লোকসভা কেন্দ্র থেকে সংসদ পদে নির্বাচিত, তৃণমূল কংগ্রেসের দিব্যেন্দু অধিকারী কাঁথি দক্ষিণ কেন্দ্র থেকে জয়ী হন সিপিআইয়ের সত্যেন্দ্রনাথ পান্ডাকে পরাজিত করেন।

২০০৬ সালের বিধানসভা নির্বাচনে, তৃণমূল কংগ্রেসের শুভেন্দু অধিকারী কাঁথি দক্ষিণ কেন্দ্র থেকে জয়ী হন সিপিআইয়ের সত্যেন্দ্রনাথ পান্ডাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের শিশির অধিকারী ২০০১ সালে সিপিআইয়ের সুখেন্দু মাইতিকে পরাজিত করেন। ১৯৯৬ এবং ১৯৯১ সালে কংগ্রেসের সৈলাজ কুমার দাস সিপিআইয়ের সুখেন্দু মাইতিকে পরাজিত করেন। সিপিআইয়ের সুখেন্দু মাইতি ১৯৮৭ সালে কংগ্রেসের সৈলাজ কুমার দাসকে পরাজিত করেন। ১৯৮২ সালে কংগ্রেসের শিশির অধিকারী নির্দলের দীপক মণ্ডলকে পরাজিত করেন। ১৯৭৭ সালে জনতা পার্টির সত্যব্রত মাইতি নির্দলের সুধীরচন্দ্র দাসকে পরাজিত করেন।

### ১৯৫১-১৯৭২
পিএসপি এর সুধীরচন্দ্র দাস ১৯৭২, ১৯৭১, ১৯৬৯, ১৯৬৭ এবং ১৯৬২ সালে জয়ী হন। ১৯৫৭ সালে কংগ্রেসের রাসবিহারী পাল জয়ী হন। স্বাধীন ভারতের প্রথম নির্বাচনে ১৯৫১ সালে, কেএমপিপি'র নটেন্দ্র নাথ দাস কাঁথি দক্ষিণ কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পূর্ব মেদিনীপুর জেলার রাজনীতি
জিলং

**জিলং** একটি বন্দর নগরী যা অস্ট্রেলিয়ার ভিক্টোরিয়া রাজ্যে কোরাইও উপসাগর ও বারওন নদীর তীরে অবস্থিত। ভিক্টোরিয়ার রাজধানী মেলবোর্ন থেকে জিলং প্রায় ৭৫ কি.মি. (৪৭ মা.) দক্ষিণ-পশ্চিমে অবস্থিত। এটি দ্বিতীয় বৃহত্তম ভিক্টোরীয় শহর এবং জুন ২০১৬ পর্যন্ত এর আনুমানিক জনসংখ্যা ১,৯২,৯৯৩ জন।

## তথ্যসূত্র

বিষয়শ্রেণী:অস্ট্রেলিয়ার শহর
বিষয়শ্রেণী:অস্ট্রেলিয়ার উপকূলবর্তী শহর
বিষয়শ্রেণী:অস্ট্রেলিয়ার বন্দরনগরী
বিষয়শ্রেণী:ভিক্টোরিয়ার শহর
বিষয়শ্রেণী:জিলং
আর্কানসাস স্টেট ইউনিভার্সিটি

ডান|260px|থাম্ব|আর্কানসাস স্টেট ইউনিভার্সিটি ছাত্র ইউনিয়ন

**আর্কানসাস স্টেট ইউনিভার্সিটি** (এ-স্টেট) মার্কিন যুক্তরাষ্ট্রের আর্কানসাস অঙ্গরাজ্যে অবস্থিত একটি সরকারি গবেষণা বিশ্ববিদ্যালয়। এটি আর্কানসাসের দ্বিতীয় বৃহত্তম বিশ্ববিদ্যালয়। এটি আর্কানসাসের জুনসবুরুতে ১৩৭৬ একর (৫.৬ কি.মি২) ভূমির ওপর প্রতিষ্ঠিত।

## সরোরিটিস (Sororities)
* আলফা গামা ডেল্টা ১৯৪৮
* আলফা অমিক্রন পাই ১৯৪৯
* কাই ওমেগা ১৯৬১
* ডেল্টা জেল্টা ১৯৯১
* জেল্টা টাউ আলফা ২০১২

## ফ্র্যাটারনিটিস (Fraternities)
* আলফা গামা রু ১৯৬৯
* আলফা পাই আলফা ১৯৭৩
* আলফা টাউ ওমেগা ১৯৬৮
* কাপ্পা আলফা অর্ডার ১৯৬৭
* কাপ্পা আলফা সাই ১৯৭৫
* কাপ্পা সিগমা ২০১৪
* ল্যাম্বডা কাই আলফা ১৯৫৯
* ফাই বিটা সিগমা ১৯৭৯
* পাই কাপ্পা আলফা ১৯৪৮
* ওমেগা সাই ফাই
* সিগমা সাই ১৯৮৭
* সিগমা পাই ১৯৪৮
* টাউ কাপ্পা এপসিলনা ২০১৬

## শিক্ষায়তনিক তথ্য

## উল্লেখযোগ্য ব্যক্তি
[ডান|থাম্ব|150px|[মাইক ব্যবে – আর্কানসাসের গভর্নর (২০০৬-২০১৪)]]

* ল্যারি পি.আর্ন – প্রেসিডেন্ট, হিলসডেইল কলেজ
* আদ্রিয়ান ব্যাংকস – পেশাদার বাস্কেটবল খেলোয়াড়
* ফ্রেড বার্নেট – NFL খেলোয়াড়
* মাইক ব্যবে – আর্কানসাসের সাবেক গভর্নর (২০০৬-২০১৪)
* আর্ল বেল (ক্রীড়াবিদ) - অলিম্পিকে ব্রোঞ্জ পদক প্রাপ্ত এবং সাবেক বিশ্ব রেকর্ডধারী
* ড্যারেন বেনসন – NFL খেলোয়াড়
* লুনি ডি. বেন্টলি – অধ্যাপক এবং বিভাগীয় প্রধান পুর্দু ইউনিভার্সিটি
* বিল বার্জে – NFL খেলোয়াড়
* জিন ব্র্যাডলি – USFL খেলোয়াড় ও NFL ড্রাফটি
* র্য্য ব্রাউন – NFL খেলোয়াড়
* রজার বাম্পাস – কমেডিয়ান
* রোনাল্ড আর. কাল্ডওয়েল – আর্কানসাসের সিনেটর
প্রমুখ

## তথ্যসূত্র

## বহিঃসংযোগ

* Arkansas State Athletics website

বিষয়শ্রেণী:মার্কিন যুক্তরাষ্ট্রের বিশ্ববিদ্যালয়
বিষয়শ্রেণী:আর্কানসাসের বিশ্ববিদ্যালয়
বিষয়শ্রেণী:১৯০৯-এ প্রতিষ্ঠিত শিক্ষাপ্রতিষ্ঠান
কুতুবপুর ইউনিয়ন, মেহেরপুর সদর

**কুতুবপুর** বাংলাদেশের মেহেরপুর জেলার অন্তর্গত মেহেরপুর সদর উপজেলার একটি ইউনিয়ন।

## আয়তন
৫৪.৮৬ বর্গ কিলোমিটার

## জনসংখ্যা
৪৭,৫৭৫ জন

## অবস্থান ও সীমানা

## প্রশাসনিক কাঠামো

## শিক্ষা ব্যবস্থা

## শিক্ষা প্রতিষ্ঠান
প্রাথামিক বিদ্যালয়ের সংখ্যা : সরকারী-১০টি , বেসরকারী-১১টি
মাধ্যমিক বিদ্যালয়ের সংখ্যা : ০৪টি
নিম্ন মাধ্যমিক বিদ্যালয়ের সংখ্যা : ০৭টি

## যোগাযোগ ব্যবস্থা

## খাল ও নদী
খালের সংখ্যা ০৫টি. নদ-নদীর সংখ্যা ০১টি (ভৈরব নদী)

## হাট-বাজার

## দর্শনীয় স্থান
মেহেরপুর জেলার মেহেরপুর সদর উপজেলা কুতুব্ পুর গ্রামে রয়েছে স্বামী নিগমানন্দ এর প্রতিষ্ঠিত কুতুব পুর ঠাকুর বাড়ি, এটা একটা দর্শনীয় স্থান।

## জনপ্রতিনিধি

## আরও দেখুন

* মেহেরপুর সদর উপজেলা
* মেহেরপুর জেলা

## তথ্যসূত্র

## বহিঃসংযোগ

বিষয়শ্রেণী:মেহেরপুর সদর উপজেলার ইউনিয়ন
পাকিস্তানি মশলার তালিকা

থাম্ব|352x352পিক্সেল|গড়ম মসলা
থাম্ব|350x350পিক্সেল|এলাচ
[থাম্ব|414x414পিক্সেল|[রসুন]]
থাম্ব|397x397পিক্সেল|জিরা
[থাম্ব|[তুলসী]]
**পাকিস্তানি মশলা** *([[উর্দু ভাষা|উর্দু]]: پاکستانی مصالحے)* পাকিস্তানিদের রান্নার কাজে ব্যবহৃত মসলাগুলির আংশিক তালিকা নিম্নরূপ:

## বহিঃসংযোগ

* "Glossary Pakistani & Indian Spices (Masala)" 
* "Glossary of Food Ingredients"
* "Glossary of English to Pakistani Terms"
* "Glossary of Spices & Condiments - Indian Names"

বিষয়শ্রেণী:পাকিস্তানি রন্ধনশৈলী
ইন্না লিল্লাহি ওয়া ইন্না ইলাইহি রাজিউন

থাম্ব|আরবিতে লেখা ইন্নালিল্লাহি ওয়া ইন্না ইলাইহি রজিউন
থাম্ব|ডান|কুরআন ২:১৫৬-এ ইস্তিরজার তেলাওয়াত
[থাম্ব|ডান|[জেরুজালেমের পুরনো শহর|জেরুজালেমের পুরনো শহরের পূর্ব দেয়াল বরাবর অবস্থিত একটি মুসলিম কবরস্থান, যার কবরফলকে এই বাক্যটি লেখা রয়েছে।]]

**ইন্না লিল্লাহি ওয়া ইন্না ইলাইহি রজিউন** (; ) হলো কুরআনের একটি আয়াত (বাক্য) বা দোয়া, যার বাংলা অর্থ হলো ***"আমরা আল্লাহর জন্য এবং নিশ্চয়ই আমরা আল্লাহর কাছেই ফিরে যাব"***। এটি **ইস্তিরজা**' () নামেও পরিচিত। সাধারণত মুসলমানরা তাদের বেদনার অভিব্যক্তি প্রকাশ করতে বাক্যটি উচ্চারণ করে, বাক্যটি যেকোনো মুসলিমের মৃত্যু বা যেকোনো দুঃসংবাদেই পাঠ করা হয়।

## কুরআনে উল্লেখ
এই দোয়া কুরআনে সূরা আল বাকারার ১৫৬ নং আয়াতে উল্লেখ করা হয়েছে।

**অর্থ:** 

## হাদিসে উল্লেখ
সুনান আত-তিরমিজীতে উল্লেখ করা হয়েছে যে, আবু সালামাহ্ রা. থেকে বর্ণিত— রাসুলুল্লাহ (সা.) বলেছেন: 

## পড়ার বিধান
'ইন্নালিল্লাহ' বাক্যটি সাধারণত বিপদ-আপদ, দুঃসংবাদ বা কারো মৃত্যুর খবর শুনলে পাঠ করা হয়: 

* **বিপদ বা কষ্টের সময়**: যখন কোনো ব্যক্তি এমন কিছুর সম্মুখীন হয়, যা সে পছন্দ করে না; যেমন: হঠাৎ ক্ষতির সম্মুখীন হওয়া, অথবা কোন কিছু হারিয়ে যাওয়া, দুর্ঘটনার শিকার হওয়া বা অন্য কোনো দুঃখজনক পরিস্থিতিতে পতিত হওয়া, তখন “**ইন্না লিল্লাহি ওয়া ইন্না ইলাইহি রাজিঊন**” বলা সুন্নত।
* **মৃত্যুসংবাদ শোনার সময়**: যখন কোনো ব্যক্তির মৃত্যুর সংবাদ শোনা যায়, তখন এই বাক্যটি বিশেষভাবে পাঠ করা হয় এবং মুসলিম সমাজে এটি খুবই প্রচলিত। এটি শোকাহত ব্যক্তির জন্য সান্ত্বনা প্রকাশের অন্যতম একটি দোয়া হিসেবে ব্যবহৃত হয়।

## আরও দেখুন
*শাহাদত
*বিসমিল্লাহির রাহমানির রাহিম
*হাওকলা
*তাআউজ
*ইস্তিগফার

## তথ্যসূত্র

## বহিঃসংযোগ
* 

বিষয়শ্রেণী:ইসলামি পরিভাষা
বিষয়শ্রেণী:কুরআনের আয়াত
বিষয়শ্রেণী:কুরআনীয় শব্দ ও বাক্যাংশ
বিষয়শ্রেণী:সূরা আল-বাকারা
বিষয়শ্রেণী:ইসলামি পরকালবিদ্যা
ডিডি নিউজ

**দূরদর্শন নিউজ** বা **ডিডি নিউজ** ২৪ ঘণ্টা খবর সম্প্রচারকারী ভারতীয় টেলিভিশন চ্যানেল।এটি ৩ নভেম্বর ২০০৩ সালে খবর সম্প্রচার শুরু করে।

ডিডি মেট্রোকে ২৪ ঘন্টার টিভি নিউজ চ্যানেল হিসেবে ডিডি নিউজে রূপান্তর করা হয়, যা ২০০৩ সালের ৩ নভেম্বর চালু হয়। এটির স্থলজ পরিধি আয়তনে ২১.৬% এবং ভারতের জনসংখ্যার দিক থেকে ৪৪.৯%।

২০১৯ সালে, এটির আন্তর্জাতিক সিস্টার চ্যানেল ডিডি ইন্ডিয়া দূরদর্শন থেকে ইংরেজি সংবাদ এবং চলমান ঘটনাবলি প্রচারের জন্য একচেটিয়া চ্যানেল হয়ে ওঠে। এর পরে মূল সংস্থার সিইও প্রসার ভারতী দাবি করেন যে, ডিডি নিউজ "শীঘ্রই ১০০% হিন্দি" ভাষায় সম্প্রচারিত হবে, তবে সম্প্রচারিত সামগ্রীর প্রাপ্যতার কারণে এটি এখনও বাস্তবায়ন করা হয়নি। চ্যানেলটির বিশেষ বৈশিষ্ট্যের মধ্যে রয়েছে "বার্তা" নামে একটি সংস্কৃত নিউজ শো।
ডিডি নিউজ এর অ্যান্ড্রয়েড ও অ্যাপল মোবাইল অ্যাপস ৭ মে ২০১৫ সালে চালু করা হয়।এটি উদ্বোধন করেন ভারতের তথ্যমন্ত্রী শ্রী অরুণ জেটলি অ্যাপসটি ২৪×৭ ভিত্তিতে তাৎক্ষণিক সংবাদ সংযোগ করার লক্ষ্য রাখে।

## ইতিহাস
ডিডি নিউজ দ্রুতই দর্শকদের মধ্যে জনপ্রিয়তা লাভ করে। ২০০৩-০৪ সালের মধ্যে এটি ২ কোটি টাকার বাণিজ্যিক আয়ের লক্ষ্যমাত্রা অতিক্রম করে এবং ১০ কোটি টাকা আয় করে। বিজ্ঞাপনদাতাদের মধ্যে চ্যানেলটির জনপ্রিয়তা অবিচ্ছিন্নভাবে অব্যাহত রয়েছে এবং ২০০৪-২০০৫ এ আয়ের পরিসংখ্যান ইতোমধ্যে ১০ কোটি টাকা ছাড়িয়ে যায়। এর প্রধান কারণ হল ডিডি নিউজ একটি বিনামূল্যের চ্যানেল, যা ব্যক্তিগত এবং অর্থের বিনিময়ে চলা চ্যানেলগুলোর বিপরীত।

## মোবাইল এপস
ভারতের তথ্য ও সম্প্রচার মন্ত্রী অরুণ জেটলি ২০১৫ সালের ৭ ই মে তারিখে ডিডি নিউজের একটি মোবাইল অ্যাপ্লিকেশন চালু করে বলেন যে, শ্রোতারা সমস্যা এবং ইভেন্টগুলোর একটি বিস্তৃত দৃষ্টিভঙ্গি পেতে অত্যন্ত আগ্রহী।
অ্যাপ্লিকেশনটি ডিডি নিউজকে ২৪×৭ ভিত্তিতে তাৎক্ষণিক সংবাদ সংযোগ করার জন্য একটি প্ল্যাটফর্ম সরবরাহ করবে এবং যা প্রোফাইলে একটি নতুন মাত্রা যোগ করেছে," তিনি বলেন, "অ্যাপ্লিকেশনটি মোবাইল ফোনের মাধ্যমে তথ্য চাওয়া দর্শকদের চাহিদাকে সম্বোধন করবে"।
## তথ্যসূত্র

## আরও দেখুন
* এনডিটিভি

## বহিঃসংযোগ
* ডিডি নিউজের লাইভ স্ট্রিমিং
* ডিডি নিউজের ১১ বছর: বিশেষ উপস্থাপনা ও আলোচনা

বিষয়শ্রেণী:ভারতের টেলিভিশন নেটওয়ার্ক
বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল
বিষয়শ্রেণী:দূরদর্শন
বিষয়শ্রেণী:যুক্তরাজ্যে সম্প্রচারিত বিদেশী টেলিভিশন চ্যানেল
বিষয়শ্রেণী:২০০৩-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:সরাসরি সম্প্রচার স্যাটেলাইট পরিষেবা
মগজ ভুনা

**মগজ ভুনা** (বাংলাদেশে **ঘিলু ভুনা** নামেও পরিচিত) পশুর মগজ দিয়ে রান্না করা এক ধরনের খাবার যা ভারতীয় উপমহাদেশের বাংলাদেশ, ভারত এবং পাকিস্তানে খুবই জনপ্রিয়। এটা গরু, ছাগল এবং ভেড়ার মগজ দিয়ে রান্না করা হয়। ভুনা রান্নায় খুবই সামান্য ঝোল রাখা হয়।

হায়দারাবাদী রন্ধনশৈলীতে মগজ মশলা বা ভেজা ফ্রাই নামে এক ধরনের খাবার পাওয়া যায় যা ছাগলের মগজ কড়াভাবে ভেজে তৈরি করা হয়। বাংলাদেশী রন্ধনশৈলীতে মগজ ভুনায় বেশি করে গরম মসলা ব্যবহৃত হয়। ভারতে ছোলার ময়দা দিয়ে তৈরি এক ধরনের মিষ্টির নামও মগজ। 
## তথ্যসূত্র

বিষয়শ্রেণী:বাংলাদেশী রন্ধনশৈলী
বিষয়শ্রেণী:গুজরাতি রন্ধনশৈলী
বিষয়শ্রেণী:তেলেঙ্গানা রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:তেলেঙ্গানার রন্ধনশৈলী
বিষয়শ্রেণী:হায়দ্রাবাদী রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:গরুর মাংসের পদ
বিষয়শ্রেণী:ভেড়ার পদ
চাম নাচ

**চাম নাচ** (; ), এক ধরনের মুখোশ এবং পোশাকধারী নাচ, যা তিব্বেতী বৌদ্ধ ধর্মের সাথে সম্পর্কিত এবং বৌদ্ধিক অনুষ্ঠানে পালিত হয়। এই নৃত্যের মাধ্যমে প্রায়ই সমবেদনশীল ভাবনা গুলোর প্রচার করা হয় এবং যারা দয়ালু, করুণাময় এবং সমদেশনশীল তাদের প্রশংসা করা হয়।

চাম নাচকে এক ধরনের ধ্যান এবং ভগবানের পূজার মত করে তুলনা করা হয়। চাম নাচে, সাধারণত সুরকারই প্রধান ভূমিকা পালন করেন এবং তিনি একটি করতাল জাতীয় বাদ্যযন্ত্র বাজিয়ে তাল বজায় রাখেন। তবে ড্রাময়েন চাম নামক এক বিশেষ প্রকার চাম নাচে ড্রাময়েন (গিটার জাতীয় এক ধরনের বাদ্যযন্ত্র) ব্যবহার করা হয়।

## চাম নাচের বিষয়বস্তু
চাম নাচের মাধ্যমে মূলত, নবম শতাব্দীর খ্যাত র্ন্যিং-মা শিক্ষক পদ্মসম্ভব এবং অন্যান্য প্রমুখ ঋষিদের জীবনের বিভিন্ন ঘটনার বর্ণনা করা হয়।

ছিংহাই প্রদেশের কুমবুম আশ্রমের এক বিশেষ চাম নাচ এখানে উল্লেখ। এই নাচের মাধ্যমে দুই বিখ্যাত তর্কশাস্ত্রবিদ মহেয়া এবং কমলাসিলার মহাবিতর্ক অভিনয়ের মাধ্যমে প্রকাশিত হয়।

## উৎপত্তি
যদিও চাম নাচের উৎস কি তা সঠিক বলা সম্ভব না তবে চাম নাচ তন্ত্রবিদ্যার সাথে সম্পর্ক রাখে। হিমালয়ের পাদদেশ থেকেই এর উৎপত্তি এতে কোনো বিতর্ক নেই। অনেকের মতে অষ্টম শতাব্দী শেষ দিকে রাজা ত্রিসঙ দেস্টান এক আশ্রম বানাতে বাধা পেয়েছিলেন এবং তিনি গুরু পদ্মসম্ভবকে মন্দশক্তি দূর করতে আদেশ দেন, যাতে আশ্রম বানানো সম্ভব হয়। গুরু পদমসম্ভব খারাপ শক্তি দুরকরার জন্য চাম নাচ করেন এবং সেখান থেকেই এই নৃত্যের উৎপত্তি।

## মুখোশ এবং পরিধান
চাম নাচে মুখোশ এবং উজ্জ্বল পরিধান ব্যবহার করা হয়। মুখোশ নানান অঞ্চলে নানা উপকরণ দিয়ে তৈরি। কাঠ, পিতল, ব্রোঞ্জ এবং সুতির কাপড় এর ব্যবহার উল্লেখযোগ্য। মুখোশে উজ্জ্বল রঙ দিয়ে কারুকাজ করা হয়।

চাম নাচের বিশেষ পরিধান সাধারণত দৈনন্দিন কাপড়ের উপরেই পরা হয়। পরিধান উজ্জ্বল রঙের হয় এবং এর হাত গুলো অপেক্ষাকৃত চওড়া বানানো হয়। এমব্রডরি, কাঠ, ধাতু এমনকি প্লাস্টিকের ও নানা অলঙ্কার এতে ব্যবহার করা হয়।

## অঞ্চল

### ভুটান
ভুটানে প্রত্যেক জেলায় সেচু নামক এক বার্ষিক ধর্মীয় অনুষ্ঠানে চাম নাচ সঞ্চালন করা হয়। সন্ন্যাসী, মঠবাসিনি এবং গ্রামবাসীদের দ্বারা এই নাচ অনুষ্ঠিত হয়। রাজকীয় প্রদর্শন শিল্প শিক্ষায়তন এই অনুষ্ঠান পরিচলনা করে।

### তিব্বত
তিব্বতে সাধারণত মনলাম প্রার্থনাসভা অনুষ্টানে বহু দর্শকের সামনে এই নাচ অনুষ্ঠিত হয়।

### ভারত
ভারতবর্ষে সিকিম, ধর্মশালা এবং লাদাখে বিভিন্ন সাংস্কৃতিক এবং ধার্মিক অনুষ্ঠানে চাম নাচ অনুষ্ঠিত হয়।

## আরও দেখুন
*মোহ

## তথ্যসূত্র

## আরও পড়ুন
*Forman, Werner (photographs) & Rintschen, Bjamba (text) *Lamaistische Tanzmasken: der Erlik-Tsam in der Mongolei*. Leipzig: Koehler & Amelang, 1967 (text translated from Russian)

## বহিঃসংযোগ

* Examples of Cham Dance

বিষয়শ্রেণী:তিব্বতীয় সংস্কৃতি
বিষয়শ্রেণী:ভুটানের সংস্কৃতি
বিষয়শ্রেণী:তিব্বতী বৌদ্ধ আচার অনুষ্ঠান
বিষয়শ্রেণী:হিমালয়ী নৃত্য
বিষয়শ্রেণী:তিব্বতি বৌদ্ধ শিল্প ও সংস্কৃতি
বিষয়শ্রেণী:পবিত্র নৃত্য
বিষয়শ্রেণী:মুখোশ নৃত্য
বিষয়শ্রেণী:এশিয়ার ছদ্মবেশী অনুষ্ঠান
হফুফ

**হফুফ** ( ("আল-হাসা" বা "আল-আহসা" নামেও পরিচিত)। আল-আহসা, সৌদি আরব পূর্ব প্রদেশের প্রধান শহর। এটি বিশ্বের বৃহত্তম খেজুর বাগানগুলোর জন্য বিখ্যাত এবং পুরাতন দুর্গ এবং প্রাসাদের জন্যও পরিচিত।

## সংক্ষিপ্ত বিবরণ

হফুফ শহরে ১৫০,০০ মানুষের বসবাস। শহর ও গ্রাম মিলিয়ে ৬০০,০০০ মানুষ বসবাস করে এবং এটি হফুফ প্রদেশের বৃহৎ জনসংখ্যাযুক্ত এলাকা। এর দক্ষিণ পশ্চিমে আবাকাইক এবং দাহরান দক্ষিণে দাহরান - দাম্মাম - খোবার। হফুফ হারহাদ মহানগরী এলাকায় অবস্থিত।

এটি বিখ্যাত ঘাওয়া তেল ক্ষেত্রের নিকটতম শহর। এটি বিশ্বের বৃহত্তম প্রচলিত (ভূমি-ভিত্তিক) তেল ক্ষেত্রগুলোর মধ্যে একটি।

হফুফ শহরটি সৌদি আরবের প্রধান সাংস্কৃতিক কেন্দ্র। সৌদি আরবের অনেক বিখ্যাত পরিবার সেখানে বসবাস করে। এছাড়াও বাদশা ফয়সাল বিশ্ববিদ্যালয় কৃষি, পশুচিকিৎসা ও পশু সম্পদ হাসপাতাল গুলো হফুফ শহরে অবস্থিত।

হফুফ বাদশা ফয়সাল বিশ্ববিদ্যালয় এ সৌদি আরবের মহিলারা ঔষধ, দন্ত ও অর্থনীতিতে অধ্যয়ন করতে পারেন।

কিংবদন্তি লায়লী-মজনু এর সমাধিস্থলও হফুফ শহরে অবস্থিত, যা আরব ও মুসলিম বিশ্বের সবচেয়ে জনপ্রিয় প্রেমের গল্পের তারকা জোড়া।

জার্মান এক্সপ্লোরার এর চিত্রশিল্পী, হারম্যান বুচার্ড্ট, ১৯০৪ সালে শহরটির বিপুল পরিমাণ ছবি তুলেছিলেন। পরবর্তীতে বার্লিন নৃতাত্ত্বিক যাদুঘর অনুষ্ঠিত চিত্র প্রদর্শনী অনুষ্ঠানে ছবি গুলো প্রদর্শন করা হয়। 

## অর্থনীতি
ঐতিহাসিকভাবে, হফুফ উল, রেশম এবং তুলো থেকে বস্ত্র তৈরির জন্য বিখ্যাত। এছাড়াও খেজুর ফলের বাগানের জন্যও শহরটি বিখ্যাত। আরবরা হফুফে উৎপাদিত খেজুর এবং বস্ত্র ফ্রান্সসহ বিশ্বের অনেক দেশে রপ্তানি করে।

১৯২০ এর দশকে, হফুফ শহরটি রূপা এবং পিতলের কফি মগ তৈরির জন্য বিখ্যাত ছিল।

## আবহাওয়া
হফুফ গ্রীষ্মপ্রধান অঞ্চল। (কোপেন জলবায়ু শ্রেণিবিভাগ "বিএভি") গ্রীষ্মে খুব গরম পরে এবং সংক্ষিপ্ত শীতকালে অল্প শীত বিরাজ করে।

## সংস্কৃতি
২০১৫ সালের জানুয়ারিতে হফুফে ইন্টারন্যাশনাল র্যান্ডম ফিল্ম ফেস্টিভাল অনুষ্ঠিত হবার কথা ছিল, পরবর্তীতে এটি ২০১৭ সালের মে মাসে হেলসিঙ্কি, ফিনল্যান্ডে অনুষ্ঠিত হয়।

## পরিবহন

### বিমানবন্দর
হফুফ শহরটিতে দুটি বিমানবন্দর রয়েছে, এগুলো কিং ফাহাদ আন্তর্জাতিক বিমানবন্দরের অধীনে পরিচালিত হয়। দাম্মাম শহর থেকে ১৩০ কিলোমিটার দূরে একটি বিমান বন্দরের অবস্থান। স্থানীয় বিমানবন্দরগুলোর মধ্যে, পুরানোটি পরিত্যক্ত ঘোষণা করা হয়েছে এবং নতুন একটি অভ্যন্তরীণ আল-আহসা আন্তর্জাতিক বিমানবন্দরের মাধ্যমে বিমান সেবা দেওয়া হচ্ছে। আন্তর্জাতিক ফ্লাইট এরজন্য দোহা এবং দুবাই বিমানবন্দর ব্যবহার করা হচ্ছে।

### রেল
হফুফ শহরে রাজধানী রিয়াদের পশ্চিমে এবং উত্তর দিকে দাম্মাম শহরটিকে সংযুক্ত করে একটি রেলওয়ে স্টেশন রয়েছে। সৌদি আরবের সকল রেলযোগাযোগ সৌদি রেলওয়ে সংস্থা দ্বারা পরিচালিত হয়।

## বহিঃসংযোগ
* Hofuf on www.The-Saudi.net
* Jabal Qarah , Splendid Arabia: A travel site with photos and routes

## তথ্যসূত্র

বিষয়শ্রেণী:Populated places in Eastern Province, Saudi Arabia
সুলতান খামিস জামান

thumb|
**সুলতান খামিস জামান** একজন পুরুষ দূরপাল্লার দৌড়বিদ। যদিও তাকে সারা পৃথিবীর মানুষ সুলতান খামিস জামান নামে চিনেন, তার আসল নাম **ওনেসফোর এনকুনজিমানা**। একজন দৌড়বিদ হিসেবে তিনি অ্যাথলেটিকস্ জগতে অনন্য হয়ে আছেন, কারণ তিনি দু’টি দেশের হয়ে আন্তর্জাতিক দৌড় প্রতিযোগিতায় অংশগ্রহণ করেছেন। তার জন্ম আফ্রিকার বুরুন্ডিতে হলেও সাফল্যের জন্য অপেক্ষাকৃতি এশিয়ার ধনী দেশ কাতারের নাগরিকত্ব গ্রহণ করেন। পরবর্তীতে, পুনরায় নিজ দেশে ফিরে আসেন এবং দৌড় প্রতিযোগিতায় অংশগ্রহণ করেন। সারা পৃথিবীতে তিনি একজন অন্যতম পরিচিত দৌড়বিদ।

## প্রাথমিক জীবন
২৩ শে জুলাই, ১৯৮৫ সালে পূর্ব আফ্রিকার দেশ বুরুন্ডিতে জন্মগ্রহণ করেন।

## পেশা জীবন
২০০০ সালে অনুষ্ঠিত বিশ্ব জুনিয়র অ্যাথলেটিক্স চ্যাম্পিয়নশিপ সুলতান খামিস জামানের প্রথম বড় প্রতিযোগিতা ছিল, যেখানে তিনি ৫,০০০ মিটারে নবম স্থান লাভ করেছিলেন। এই প্রতিযোগিতা অনুষ্ঠিত হয়েছিল চিলির সান্তিয়াগোতে।

তিনি বুরুন্ডি ছেড়ে কাতারের নাগরিকত্ব গ্রহণ করেন এবং কাতারের হয়ে প্রতিদ্বন্দ্বিতা করার সময় সুলতান খামিস জামান নামে একটি নতুন নাম গ্রহণ করেন। ২০০৪ সালে গ্রীসে অনুষ্ঠিত গ্রীষ্মকালীন অলিম্পিকে তিনি তার নতুন নাম নিয়ে এবং নতুন দেশ কাতারের হয়ে দৌড় প্রতিযোগিতায় অংশগ্রহণ করেন। ২০০৪ সালের অনুষ্ঠিত আইএএএফ ওয়ার্ল্ড ক্রস কান্ট্রি চ্যাম্পিয়নশিপের সংক্ষিপ্ত প্রতিযোগিতায়ও তিনি অষ্টম স্থান অর্জন করেন এবং কাতারের সাথে একটি রৌপ্য পদক জিতেছিলেন।

## অর্জন
২০০৫ সালের বিশ্ব চ্যাম্পিয়নশিপ এবং ২০০৫ আইএএএফ ওয়ার্ল্ড হাফ ম্যারাথন চ্যাম্পিয়নশিপে তিনি অংশগ্রহণ করে্‌ যেখানে তিনি যথাক্রমে ১৬তম ও ২৯তম স্থান অধিকার করেন। ২০০৫ ও ২০০৭ সালে তিনি ইউরোক্রসও জিতেছিলেন। ২০০৬ সালের এশিয়ান গেমসে ৫০০০ মিটারে তিনি ব্রোঞ্জ পদক জিতেছিলেন। ২০০৮ সালে এশিয়ান ইন্ডোর অ্যাথলেটিক্স চ্যাম্পিয়নশিপে তিনি ৩০০০ মিটার স্বর্ণ পদক লাভ করেন এবং ২০০৮ সালের বিশ্ব চ্যাম্পিয়নশিপে ২২ তম স্থান অধিকার করেন। তিনি তার দ্বিতীয় বিশ্ব ক্রস কান্ট্রি দলের পদকও পেয়েছিলেন। ২০০৮ সালের বেইজিং অলিম্পিকে শেষ বারের জন্য কাতারের প্রতিনিধিত্ব করেছিলেন, কিন্ত সেবার তিনি খুব একটা সাফল্য অর্জন করতে পারেননি। তাকে কাতারের অন্যতম দৌড়বিদ হিসেবে মনে করা হয়। কাতারকে তিনি অনেক সম্মান বয়ে এনেছেন। ২০১০ সালে তিনি আবার তার আনুগত্য পরিবর্তন করে বুরুন্ডিতে ফিরে আসেন এবং তার জন্মগত নাম, ওনেসফোর এনকুনজিমানা নামে আাবারও প্রতিদ্বন্দ্বিতায় ফিরে আসেন। ২০১২ সালের ফেব্রুয়ারিতে তিনি তৃতীয়বারের মতো ইউরোক্রস জিতেছিলেন।

## তথ্যসূত্র

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:কাতারের অলিম্পিক মল্লক্রীড়াবিদ
বিষয়শ্রেণী:২০০৬ এশিয়ান গেমসের পদক বিজয়ী
বিষয়শ্রেণী:কাতারের নাগরিকীকৃত নাগরিক
চারমগজ

**চারমগজ** একধরনের মশলা যা বাঙালি রন্ধনশৈলীতে ব্যবহৃত হয়। হিন্দিতে মস্তিষ্ক ছাড়াও মগজ’ কথার আরো একটি অর্থ  হল কোনও ফল বা শস্যের শাঁস৷  চারমগজ হচ্ছে চার ধরনের বীজের মিশ্রণ।  বীজগুলো হচ্ছে শসা,  মিষ্টিকুমড়া, আখরোট ও তরমুজ বীজ l স্থানীয় বাজারে অনেক সময় শুধ

## ব্যবহার
তরকারীতে চারমগজ বেটে ব্যবহার করা হয়। এর ফলে ঝোল বা গ্রেভি বেশ ঘন হয়। বিভিন্নরকম মোগলাই রান্না যেমন শাহী, কোর্মা, কালিয়া, চাপ, বাটার মাসালা, মালাই কোপতা ইত্যাদিতে চারমগজ ব্যবহার করা হয়l
## তথ্যসূত্র

বিষয়শ্রেণী:বাঙালি রন্ধনশৈলী
বিষয়শ্রেণী:মসলা
লিনাক্স-লিব্রে

**লিনাক্স-লিব্রে** ()একটি অপারেটিং সিস্টেম কার্নেল এবং একটি গ্নু প্যাকেজ।
গ্নু প্রজেক্ট চেষ্টা করে যেকোন মালিকানাধীন বা সোর্সকোড সংযুক্ত নেই এমন সফ্টওয়্যার ব্লব মুক্ত করার সাথে সাথে লিনাক্স-লিব্রেকে তার আপস্ট্রীম ডেভেলপমেন্ট লিনাক্স কার্নেলের সাথে হালনাগাদ রাখতে।  সোর্সকোড সংযুক্ত নেই এমন সফ্টওয়্যারকে বাইনারী ব্লব () বলে এবং এসব বাইনারি ব্লব মুলত ব্যবহৃত হয় লিনাক্স কার্নেলের মালিকানাধীন ফার্মওয়্যার ইমেজ এর ক্ষেত্রে। যদিও সাধারণত এসব বাইনারি ব্লব পুনঃবণ্টনযোগ্য কিন্তু তা সাধারণ ব্যবহারকারীকে এটার গুণগত মান পরখ, ত্রুটি পরীক্ষণ এবং সংশোধন, উন্নয়ন, পরিবর্তন বা পরিবর্ধন এর স্বাধীনতা প্রদান করে না।

## ইতিহাস
লিনাক্স কার্নেল ১৯৯৬ সাল থেকে তার কার্নেলে বাইনারি ব্লব সংযুক্ত করা শুরু করে। কার্নেল বাইনারি ব্লব মুক্ত করার কাজ শুরু হয় ২০০৬ সাল নাগাদ জিনিউসেন্স এর ফাইন্ড-ফার্মওয়্যার () এবং জেন-কার্নেল () এর মাধ্যমে।  এই কাজটি পরবর্তীতে আরো এগিয়ে নেয়া হয়েছে ২০০৭ থেকে ব্লাগ () লিনাক্স ডিস্ট্রিবিউশন এর মাধ্যমে যখন ডিব্লব (ব্লব সরানোর স্ক্রিপ্ট) () এবং **লিনাক্স-লিব্রে** এর জন্ম হয়।

লিনাক্স-লিব্রে প্রথম রিলিজ করে ফ্রী সফটওয়্যার ফাউন্ডেশন লাতিন আমেরিকা (FSFLA), অতঃপর সেটাকে ফ্রী সফটওয়্যার ফাউন্ডেশন (FSF) সম্পূর্ণ ফ্রী লিনাক্স ডিস্ট্রিবিউশন এর একটি গুরুত্বপূর্ণ অংশ হিসেবে অনুমোদন করে। এটি একটি গ্নু প্যাকেজে রুপ নেয় মার্চ ২০১২ তে। আলেকজান্দ্রে অলিভা এই প্রজেক্টের প্রধান।

## মালিকানাধীন ফার্মওয়্যার মুক্তকরণ
thumb|লিনাক্স-লিব্রের মাস্কট ফ্রিডোসহিত গ্নু লোগো

### প্রক্রিয়া
মুক্তকরণ প্রক্রিয়াটির শুরু হয় *ডব্লব-মেইন* নামক একটি স্ক্রিপ্টের মাধ্যমে। এই স্ক্রিপ্টটি জিনিউসেন্সের জন্যে ব্যবহৃত স্ক্রিপ্ট থেকে অনুপ্রাণিত। জেফ মো ব্লাগ লিনাক্স এবং গ্নুয়ে ব্যবহারের জন্যে এখানে প্রয়োজনীয় পরিবর্তন আনেন। *ডিব্লব-চেক* নামে আরেকটি স্ক্রিপ্ট রয়েছে, যেটি চেক করে এখনও কার্নেল সোর্স ফাইল, প্যাচ বা কম্প্রেসড সোর্স ফাইলে এমন কোন সফটওয়্যার রয়েছে কি না যা মালিকানাধীন হতে পারে।

## আরও দেখুন

* ওপেন সোর্স হার্ডওয়্যার
* গ্নু হার্ড, গ্নু কর্তৃক ডেভেলপকৃত একটি অপারেটিং সিস্টেম কার্নেল
* লিব্রেবুট
* লিব্রেপ্ল্যানেট

## বহিঃসংযোগ

## বহিঃসংযোগ

* 
* লিনাক্স (ব্লব মুক্ত সংস্করণ) FSF.org-এ

বিষয়শ্রেণী:২০০৮-এর সফটওয়্যার
বিষয়শ্রেণী:মুক্ত সফটওয়্যার প্রকল্পসমূহ
বিষয়শ্রেণী:মুক্ত সফটওয়্যার
বিষয়শ্রেণী:গ্নু প্রকল্পের সফটওয়্যার
বিষয়শ্রেণী:লিনাক্স কার্নেল
বিষয়শ্রেণী:অপারেটিং সিস্টেম প্রযুক্তি
বিষয়শ্রেণী:অপারেটিং সিস্টেম কার্নেল
পুলি পিঠা

**পুলিপিঠা** বা **পুলিপিঠে** একধরনের পিঠাজাতীয় খাবার যা বাংলাদেশ এবং পশ্চিমবঙ্গে জনপ্রিয়।  বাংলাদেশের ঐতিহ্যবাহী পিঠাসমূহের মধ্যে পুলিপিঠে অন্যতম।  খুলনা অঞ্চলে এটা কুলিপিঠা নামেও পরিচিত। আটার রুটির মাঝে নারকেলের পুর ব্যবহার করে কুলিপিঠের আকার দেওয়া হয়। পুলিপিঠের বিভিন্ন ধরনের রূপভেদ আছে যেমন ভাজাপুলি, ভাঁপাপুলি, দুধপুলি, রসপুলি ইত্যাদি।

## প্রকারভেদ
* ভাজাপুলি - তেলে ভেজে তৈরি করা হয়
* ভাঁপাপুলি - ভাজার বদলে বাষ্পের ভাঁপে সিদ্ধ করা হয়
* দুধপুলি - দুধের সিরায় ভাজাপুলিকে ভিজিয়ে বানানো হয়
* রসপুলি - খেঁজুর রসের মৌসুমে দুধ এবং খেঁজুরের রসের মিশ্রণে তৈরি করা হয়।
## উপাদান
* আটা বা ময়দা
* কোরানো নারকেল
* চিনি অথবা গুঁড়
* তেল, দুধ, রস ইত্যাদি প্রকারভেদে প্রয়োজন হয়
## তথ্যসূত্র

বিষয়শ্রেণী:মিষ্টি পিঠা
বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি রন্ধনশৈলী
সৈয়দা মরিয়ম গুলশান হোসেন

**সৈয়দা মরিয়ম গুলশান হোসেন** বাংলাদেশী চিত্রশিল্পী। বর্তমানে তিনি ইউনিভার্সিটি অব ডেভেলপমেন্ট অল্টারনেটিভ এর উন্নয়ন বিকল্পের পেন্টিং বিভাগের সহকারী অধ্যাপক হিসেবে কাজ করছেন এবং মার্কিন যুক্তরাষ্ট্রের ফ্লোরিডার আন্তর্জাতিক ক্ষুদ্র শিল্পকলার সদস্য।

## প্রশিক্ষণ এবং পেইন্টিং শৈলী
গুলশান নিজে নিজে শিক্ষিত শিল্পী হিসেবে কর্মজীবন শুরু করেন। পরে তিনি বহু কর্মশালায় যোগদান করেন এবং ঢাকা থেকে বিএফএ ডিগ্রি অর্জন করেন এবং পরে যুক্তরাজ্যের সাউথাম্পটন ইউনিভার্সিটির উইনচেস্টার স্কুল অব আর্টের এমএফএ ডিগ্রি অর্জন করেন।

## কাজের বিষয় ও জীবনের প্রভাব
তার চিত্রকর্মের বিষয় সাধারণত প্রকৃতি, ইতিহাস, মানব অনুভূতি, এবং সমাজতান্ত্রিক বিষয়ের সাথে জড়িত। তিনি প্রিন্টমেকিং, কল্যাগ্রাফ, মোনোপ্রিস্ট, সৌর প্লেট ইটিং এবং সিলস্ক্রিনে পরীক্ষা করেছেন।

ঢাকা ট্রিবিউনের মতে, গুলশানের প্রাথমিক জীবন অভিজ্ঞতা তার কাজের উপর ব্যাপক প্রভাব ফেলে। তিনি সৈয়দ পরিবারে জন্মগ্রহণ করেন এবং তার পরিবারের অনেক সদস্য ১৯৭১ সালে মুক্তিযুদ্ধের শিকার ছিলেন। বিশিষ্ট শিল্প সমালোচক ও সাংবাদিক ফয়জা হক দ্বারা উল্লেখ করা হয়েছে, এর ফলে শিল্পী প্রায়শই মুক্তিযুদ্ধ, মানব আঘাত, পুরানো স্থাপত্য, বা পরিত্যক্ত প্রাসাদগুলি তার কাজের বিষয় হিসাবে নির্বাচন করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর বাংলাদেশী চিত্রশিল্পী
বিষয়শ্রেণী:বাংলাদেশী নারী চিত্রশিল্পী
বিষয়শ্রেণী:ঢাকার চিত্রশিল্পী
বিষয়শ্রেণী:বাঙালি নারী শিল্পী
বিষয়শ্রেণী:বাংলাদেশী নারী শিল্পী
বিষয়শ্রেণী:২০শ শতাব্দীর নারী শিল্পী
বিষয়শ্রেণী:বাংলাদেশী চিত্রশিল্পী
বিষয়শ্রেণী:সাউদাম্পটন_বিশ্ববিদ্যালয়ের_প্রাক্তন_শিক্ষার্থী
সিরিয়ায় পানি সরবরাহ ও স্বাস্থ্যবিধান

সিরিয়া এমন একটি দেশ যেখানে বৃষ্টিপাত কম হয় এবং পানির উৎসও খুব কম। সিরিয়ায় সবচেয়ে বেশি পানি প্রয়োজন হয় কৃষিকাজে। গৃহস্থালির কাজে সিরিয়ায় যে পরিমাণ পানি খরচ হয় তা মোট পানির খরচের তুলনায় মাত্র ৯%। সিরিয়ায় খুব দ্রুত জনসংখ্যা বৃদ্ধি পাচ্ছে এবং এর সাথে শহর ও কল-কারখানায় পানির চাহিদাও বৃদ্ধি পাচ্ছে। ২০০৬ সালে, সিরিয়ার জনসংখ্যা ছিল ১ কোটি ৪ লক্ষ। জন্মবৃদ্ধি হার ছিল ২.৭%।

## প্রাপ্যতা
শহুরে এলাকার ৯৫% ঘরবাড়িতে সরকারীভাবে পানি সরবরাহ করা হয়। গ্রাম্য এলাকায় এর পরিমাণ ৮০%।

**খাবার পানির সরবরাহ**

২০০২ সালে, গ্রামাঞ্চলের ৯৬% ঘরবাড়ি পানি নিষ্কাশনের জন্য একটি নর্দমার সাথে যুক্ত ছিল। এর মধ্যে ৪৬% ঘরবাড়ির ব্যবহার্য পানি পাইপের মাধ্যমে নিষ্কাশিত হত। আর বাকি ৩০% পিট লেট্রিনের সাথে যুক্ত ছিল।

**স্বাস্থ্যবিধানের উন্নতিকরণ**

## পানির গুণগত মান
আলেপ্পো ছাড়া সকল প্রধান শহরে ও গ্রামাঞ্চলে, ঝরনা এবং ভূগর্ভস্থ পানি থেকে বিশুদ্ধ পানি সরবরাহ করা হয়। খুব বড় পরিসরে আসাদ হ্রদ থেকে পানি বিশুদ্ধ করা হয়। এই পানি আলেপ্পোতে গৃহস্থালি কাজকর্ম করার জন্য সরবরাহ করা হয়।

## পানির উৎস
ভূগর্ভস্থ পানি, কূপ এবং ঝরনা থেকে সিরিয়ার গৃহস্থালির পানির চাহিদা মেটানো হয়। শুধুমাত্র আলেপ্পো শহরে আসাদ হ্রদ থেকে পানি সরবরাহ করা হয়। আবার, হিমস শহরে পানি সরবরাহ করা হয় হিমস হ্রদ থেকে।
## দূষিত পানির ব্যবস্থাপনা
২০০২ সালে, সিরিয়ায় দূষিত পানির পরিমাণ ছিল ১৩৬৪ মিলিয়ন মি৩। এই দূষিত পানির মধ্যে ৫৫০ মিলিয়ন মি৩ অর্থাৎ ৪০% পানি দামেস্ক, আলেপ্পো, হিমস এবং সালামিয়াহতে সেচের জন্য সরবরাহ করা হয়। ২০০৯ সালের অক্টোবরে, সিরিয়ার মিনিস্ট্রি অব হাউজিং এন্ড কনস্ট্রাকশন দূষিত পানির ব্যবস্থাপনার জন্য পরিকল্পনা গ্রহণ করে। এই পরিকল্পনা অনুসারে পুরো দেশজুড়ে ১৮০টি শোধনাগার তৈরি করা হবে। এর মধ্যে দুটি পুরোভূমিতে তৈরি করা হবে। একটি জারামানাহ এলাকায় এবং আরেকটি হবে আস শুয়াদা শহরের দক্ষিণাঞ্চলে। এই দুটি শোধনাগার তৈরির জন্য সিরিয়ান-কাতারি হোল্ডিং কোম্পানির সাথে চুক্তি স্বাক্ষরিত হয়।
## বিভিন্ন প্রতিষ্ঠানের কার্যক্রম
সিরিয়ায় পানি ব্যবস্থাপনা নানান ভাগে বিভক্ত এবং বিভিন্ন প্রতিষ্ঠান তাদের দায়িত্ব অনুসারে পানি ব্যবস্থাপনার দায়িত্বে থাকে।

পানি সরবরাহ এবং স্বাস্থ্যবিধানের জন্য পরিকল্পনা প্রস্তাব, গ্রহণ এবং বাস্তবায়নের জন্য সিরিয়ার মিনিস্ট্রি অব হাউজিং এন্ড কনস্ট্রাকশন কোম্পানি দায়িত্বে থাকে। এটির ১৪টি পানি শোধনাগারের মধ্য দিয়ে প্রতিষ্ঠানটি বিশুদ্ধ পানি সরবরাহ করে।

আবার, মিনিস্ট্রি অব লোকাল এডমিনিস্ট্রেশনের দায়িত্ব হল আঞ্চলিক পর্যায়ে নানান পরিকল্পনা গ্রহণ, বাস্তবায়ন ও তদারকি করা। বিশুদ্ধ পানি নিশ্চিত করার মাধ্যমে পরিবেশ রক্ষা করাও এই প্রতিষ্ঠানের অন্যতম দায়িত্ব।

আর সকল পরিবেশ সংক্রান্ত বিষয়ের তদারকি করে স্টেট মিনিস্টার ফর এনভায়রনমেন্টাল এফেয়ারস।

কৃষিকাজের পানি সরবরাহের জন্য মিনিস্ট্রি অব ইরিগেশন সকল দায়িত্ব পালন করে।

## আরো দেখুন
* সিরিয়ায় পানি উৎসের ব্যবস্থাপনা
## তথ্যসূত্র

বিষয়শ্রেণী:সিরিয়ায় স্বাস্থ্য
দূরীন শাহনাজ

**দূরীন শাহনাজ** (জন্ম ২৪ এপ্রিল, ১৯৬৮) একজন বাংলাদেশী আমেরিকান উদ্যোক্তা, অধ্যাপক এবং স্পিকার। তিনি ইমপ্যাক্ট ইনভেস্টমেন্ট এক্সচেঞ্জের  (IIX) এর প্রতিষ্ঠাতা। এশিয়া ও প্রশান্ত মহাসাগরীয় অঞ্চলের প্রভাবশালী বিনিয়োগের উন্নয়নের ক্ষেত্রে তিনি বিশেষ ভূমিকা পালন করেছেন।

## প্রাথমিক ও শিক্ষা জীবন
শাহনাজ ঢাকা বাংলাদেশে জন্মগ্রহণ করেন। তিন বছর বয়সে বাংলাদেশ মুক্তিযুদ্ধ শুরু হয়।

যখন তার বয়স ১৭ তখন শাহনাজ মার্কিন যুক্তরাষ্ট্রে চলে যান। যেখানে তিনি স্মিথ কলেজে পড়াশোনা করেন, ১৯৮৯ সালে সরকার ও অর্থনীতিতে উভয় বিষয়ে ডিগ্রি অর্জন করেন। পরে তিনি জন্স হপকিন্স ইউনিভার্সিটি থেকে যৌথ মাস্টার্স ডিগ্রি লাভ করেন।

## কর্মজীবন
### প্রারম্ভিক কর্মজীবন
স্মিথ কলেজ থেকে স্নাতকোত্তর পর, শাহনাজ নিউইয়র্কে বিনিয়োগ ব্যাংকিংয়ে এবং মাইক্রোফিনান্সে শিল্প স্থানান্তরের আগে কাজ করেছেন।

### বিনিয়োগ ব্যাংকিং
শাহনাজ মরগান স্ট্যানলি এ বিনিয়োগের ব্যাংকিং এর পরে ওয়াল স্ট্রিটে প্রথম বাংলাদেশী নারী হয়ে ওঠে। পরে তিনি গ্রামীণ ব্যাংক, বিশ্বব্যাংক এবং মেরিল লিঞ্চে কাজ করেন।

### মিডিয়া ও প্রকাশনা
শাহনাজ হেরস্ট ম্যাগাজিনে সবচেয়ে কম বয়েসি ভাইস প্রেসিডেন্ট ছিলেন। তিনি রিডার্স ডাইজেস্ট এবং এশিয়া সিটি পাবলিশিং গ্রুপেও কাজ করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:বাংলাদেশী ব্যবসায়ী
বিষয়শ্রেণী:বাংলাদেশী নারী ব্যবসায়িক উদ্যোক্তা
বিষয়শ্রেণী:এশিয়া গেম চেঞ্জার পুরস্কার বিজয়ী
মাটে (সফটওয়্যার)

**মাটে** () একটি মুক্ত এবং ওপেন সোর্স ডেস্কটপ পরিবেশ যা লিনাক্সে এবং অনেক বিএসডি ডেরিভেটিভে চলে।
একজন আর্জেন্টেনীয় আর্চ-লিনাক্স ব্যবহারকারী গনোম-৩, যা বিতর্কিতভাবে এর প্রচলিত ডেস্কটপ পরিবেশ এর স্থলে গনোমশেল (একটি অ্যাবস্ট্রাক্ট, টাস্ক-বেজড ইন্টারফেস) প্রবর্তন করে, সেটাতে হতাশ হয়ে গনোম-২, যার উন্নয়ন অফিসিয়ালি বন্ধ করে দেয় গনোম প্রজেক্ট, তার ফোর্ক হিসেবে মাটে প্রজেক্ট শুরু করেন, যার উদ্দেশ্য মুলত গনোম-২ কোডবেজ, ফ্রেমওয়ার্ক এবং কোর এপ্লিকেশনসমূহ রক্ষণাবেক্ষণ করা এবং তাদের উন্নয়ন চালিয়ে যাওয়া।

## সফটওয়্যার উপাদান

মাটে এপ্লিকেশনে অন্তর্ভুক্ত আছেঃ

* কাজা (*box*) ফাইল ম্যানেজার (নটিলাসের ফোর্ক)
* প্লুমা (*quill/feather/pen*) পাঠ্য সম্পাদক (জিএডিট এর ফোর্ক)
* এট্রিল (*lectern*) ডকুমেন্ট ভিউয়ার (এভিন্সের ফোর্ক)
* এঙগ্রামপা (*staple*) আর্কাইভ ম্যানেজার (আর্কাইভ ম্যানেজারের ফোর্ক)
* মাটে টার্মিনাল  টার্মিনাল ইম্যুলেটর (গনোম টার্মিনালের ফোর্ক)
* মার্কো (*frame*) উইন্ডো ম্যানেজার (মেটাসিটির ফোর্ক)
* মোজো (*waiter*)  মেনু আইটেম সম্পাদক (আ্যলাকার্টের ফোর্ক)

## তথ্যসূত্র

## বহিঃসংযোগ

*
*অফিশিয়াল উইকি

বিষয়শ্রেণী:গনোম
বিষয়শ্রেণী:সফটওয়্যার ফোর্ক
বিষয়শ্রেণী:এক্স উইন্ডো সিস্টেম
বিষয়শ্রেণী:ডেস্কটপ পরিবেশ
বিষয়শ্রেণী:মুক্ত সফটওয়্যার
জহুরুল ইসলাম (উদ্যোক্তা)

**জহুরুল ইসলাম** (১ আগস্ট ১৯২৮ - ১৯ অক্টোবর ১৯৯৫) ছিলেন একজন বাংলাদেশী উদ্যোক্তা। তিনি ছিলেন "ইসলাম গ্রুপ" এর প্রতিষ্ঠাতা-চেয়ারম্যান।

## প্রারম্ভিক জীবন
১৯২৮ সালের ১ আগস্ট কিশোরগঞ্জ জেলার বাজিতপুর থানার অন্তর্গত ভাগলপুর গ্রামে তার জন্ম। তিনি সরারচর উচ্চ বিদ্যালয় এবং বাজিতপুর উচ্চ বিদ্যালয়ে পড়ালেখা করেন। কলকাতা যাওয়ার পর রিপন হাইস্কুল থেকে ম্যাট্রিকুলেশন পাশ করেন।  উচ্চ শিক্ষা গ্রহণে প্রবল আগ্রহ থাকা সত্ত্বেও দারিদ্র্যতার কারণে তিনি শিক্ষা গ্রহণ করতে পারেননি। ১৯৪৮ সালে তিনি তৎকালীন সিএন্ডবি-তে স্বল্প বেতনে কর্মচারী হিসেবে যোগদান করেন।

## কর্মজীবন

জহুরুল ইসলাম সিএন্ডবিতে অনেক বাস্তব অভিজ্ঞতা লাভ করেন এবং সে অভিজ্ঞতাকে কাজে লাগিয়ে তিনি ক্ষুদ্র ঠিকাদারি ব্যবসায় শুরু করেন। ১৯৬৫-এ তিনি ইষ্টার্ন হাউজিং লিমিটেড প্রতিষ্ঠা করেন। জহুরুল ইসলাম ১৯৭৪ সালের দুর্ভিক্ষে কিশোরগঞ্জে খুলেছিলেন দুই শত লঙ্গরখানা। এসব লঙ্গরখানায় সকল দরিদ্র অভুক্ত মানুষের জন্য ৫ মাস ব্যাপী খাদ্য নিশ্চিত করেছিলেন তিনি। ১৯৭৫ সালে তিনি প্রতিষ্ঠা করেন বেঙ্গল ডেভেলপমেন্ট কর্পোরেশন (বিডিসি)। এ কর্পোরেশন বাংলাদেশের প্রথম প্রতিষ্ঠান যা মধ্যপ্রাচ্যে প্রতিযোগিতার মাধ্যমে নির্মাণ ব্যবসা শুরু করে। তার কোম্পানী বাংলাদেশ সংসদ ভবনের আঙ্গিনা, বাংলাদেশ ব্যাংক ভবন, বাংলাদেশ হাইকোর্ট ভবন, বাংলাদেশ সুপ্রিম কোর্ট বিল্ডিং, এমপি হোস্টেল, এবং বাংলাদেশের প্রধান প্রধান মহাসড়কসমূহ  নির্মাণ করে। তিনি পাট ও আসবাবপত্র কারখানা প্রতিষ্ঠা করেন। মধ্যপ্রাচ্যে এই প্রতিষ্ঠানের উল্লেখযোগ্য ব্যবসার মধ্যে রয়েছে নতুন প্রযুক্তিতে আবুধাবিতে ৫০০০ বাড়ি নির্মাণ, ইরাক ও ইয়েমেনে উপশহর নির্মাণ ইত্যাদি। এই সকল কাজের মাধ্যমে তিনি দেশের বিপুল সংখ্যক মানুষের জন্য মধ্যপ্রাচ্যে কর্মসংস্থানের ব্যবস্থা করেন। বিদেশে জনশক্তি রপ্তানি ও কর্মসংস্থানের ক্ষেত্রে তিনি ছিলেন পথিকৃৎ। বাংলাদেশের অন্যতম সফল উদ্যোক্তা হিসেবে তিনি কিংবদন্তি। ১৯৮৯ সালে তিনি প্রতিষ্ঠা করেন জহুরুল ইসলাম মেডিকেল কলেজ।

## মৃত্যু এবং উত্তরাধিকার

১৯৯৫ সালের ১৯শে অক্টোবর সিঙ্গাপুরে চিকিৎসাধীন অবস্থায় মৃত্যুবরণ করেন। তিনি হার্ট অ্যাটাকে মারা যান। তার একমাত্র পুত্র মঞ্জুরুল ইসলাম বর্তমানে ইসলাম গ্রুপের চেয়ারম্যান হিসেবে কর্মরত রয়েছেন।  

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:বাংলাদেশী ব্যবসায়ী
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:বাংলাদেশী প্রতিষ্ঠাতা
বিষয়শ্রেণী:২০শ শতাব্দীর বাংলাদেশী ব্যবসায়ী
সিঙ্গাপুর নদী

**সিঙ্গাপুর নদী** (মালয়: সুন্জি সিঙ্গাপুরা, চীনা: 新加坡 河) হল সিঙ্গাপুরের একটি নদী, যেটি আলেকজান্দ্রা রোডের সমান্তরালে প্রবাহিত হয় এবং সিঙ্গাপুরের দক্ষিণাঞ্চলীয় অংশে অবস্থিত মারিনা জলাধারে মিলিত করেছে।

সিঙ্গাপুর নদী পরিকল্পনা এলাকা সিঙ্গাপুরের কেন্দ্রীয় অঞ্চলের মধ্যবর্তী এলাকায় অবস্থিত, যা নগর পুনর্বাসন কর্তৃপক্ষ দ্বারা নির্ধারিত। পরিকল্পনা এলাকার সীমানার নিম্নরূপ - উত্তরে নদী উপত্যকায় এবং যাদুঘর, পশ্চিমে টাঙ্গলিন এবং বুকিত মরহা, দক্ষিণে আউটরাম এবং পূর্ব দিকে কেন্দ্রীয় ব্যবসায়িক এলাকা (ডাউনটাউন কোর)।

## ভৌগোলিক অবস্থান
কিম সেং সেতু কাছে উৎস থেকে সিঙ্গাপুর নদী প্রায় ৩.২ কিলোমিটার দীর্ঘ এবং এর পর এটি মারিনা বেতে মিলিত হয়। নদীটি কিম সেং সেতু থেকে কমনওয়েলথ এভিনিউয়ের জংশন পর্যন্ত আলেকজান্দ্রা খাল হিসেবে তার মূল উৎসের বাইরে দুই কিলোমিটারেরও বেশি বিস্তৃত।

## ইতিহাস
সিঙ্গাপুর নদীর মোহনায় সিঙ্গাপুরের পুরনো বন্দর ছিল। ঐতিহাসিকভাবে সিঙ্গাপুর প্রাথমিকভাবে বন্দরের চারপাশে বৃদ্ধি পেয়েছিল তাই নদী মোহনাটি বাণিজ্য, বাণিজ্য ও অর্থ কেন্দ্র হয়ে ওঠে।

এক সময়ে সিঙ্গাপুর নদীটি উপনিবেশের জীবনধারা, বাণিজ্য ও বাণিজ্যিক ক্রিয়াকলাপের কেন্দ্র ছিল।

## দূষণ এবং পরিষ্কার

১৮১৯ সালে দ্রুত নগরীকরণ ও বাণিজ্য সম্প্রসারণের কারণে সিঙ্গাপুর নদীর উপর ভারী জলযানের চলাচল ছিল। একই সাথে নদীর তীরে অবস্থিত শিল্প কারখানার বর্জ্য এবং অন্যান্য দূষিত পণ্যদ্রব্যের নিষ্পত্তি দ্বারা নদীর জল দূষিত হয়ে পড়েছিল। সিঙ্গাপুর নদী এবং কালং অববাহিকার জল দূষণের উৎসগুলোর মধ্যে রয়েছে শুকর ও হাঁসের খামার। এছাড়া রাস্তার হকার এবং সবজি বিক্রিকারীদের দ্বারাও নদীটি দূষিত হয়েছিল। সিঙ্গাপুর নদী বরাবর পরিবহন, নৌকা নির্মাণ ও মেরামতের মতো কার্যক্রম নদীর জলের দূষণ ঘটিয়েছিল।

## বর্তমান সময়ে সিঙ্গাপুর নদী

সিঙ্গাপুর নদীটি মারিনা জলাধারের একটি অংশ। নতুন স্বাধু জলের জলাধার তৈরির জন্য নদীটির মোহনায় একটি বাঁধ নির্মাণ করা হয়েছে। বাঁধটি মারিনা ব্যারেজ নামে পরিচিত।

প্রধান ভূমি পুনরুদ্ধারের আগে সিঙ্গাপুর নদী সিঙ্গাপুর প্রণালীতে মিলিত হতো। সিঙ্গাপুর নদীটি এখন মারিনা জলাধারে প্রবেশ করে বা মিলিত হয়। সিঙ্গাপুর বন্দর দ্বীপটির পশ্চিমে অবস্থিত। বন্দরটি এখন দক্ষিণ-পশ্চিম উপকূলের বেশিরভাগ এলাকা ব্যবহার করে এবং সিঙ্গাপুরে যাত্রীবাহী জাহাজ এখন সাধারণত হার্বরফ্রন্টের সিঙ্গাপুর ক্রুজ সেন্টার থেকে চলাচল করে। এভাবেই সিঙ্গাপুর নদীকে বন্দর অর্থনীতি থেকে দূরা রাখা হয়েছে এবং এর পরিবর্তে নদীটি বর্তমানে পর্যটন ও নন্দনতন্ত্রের জন্য একটি গুরুত্বপূর্ণ ভূমিকা পালন করে।

## তথ্যসূত্র

## বহিঃসংযোগ
*
*

বিষয়শ্রেণী:সিঙ্গাপুরের নদী
উবুন্টু মাটে

**উবুন্টু মাটে** () একটি মুক্ত এবং ওপেন-সোর্স ভিত্তিক লিনাক্স ডিস্ট্রিবিউশন এবং একটি অফিসিয়াল উবুন্টু ডেরিভেটিভ। মূল উবুন্টু ডিস্ট্রিবিউশন হতে এর পার্থক্য হল এটি মাটে ডেস্কটপ পরিবেশ এই ডিস্ট্রিবিউশনের ডিফল্ট ডেস্কটপ পরিবেশ হিসেবে ব্যবহার করে, যেটা গ্নোম-২ ভিত্তিক। গ্নোম-২ উবুন্টু ১১.০৪ হতে ইউনিটি গ্রাফিকাল শেল অথবা ১৭.১০ হতে গ্নোম শেল ডিফল্ট ইউজার ইন্টারফেস হিসেবে ব্যবহারের আগ পর্যন্ত উবুন্টু ডেস্কটপে ডিফল্ট ইউজার ইন্টারফেস হিসেবে ব্যবহৃত হত।

## ইতিহাস
উবুন্টু মাটে প্রজেক্ট মার্টিন উইমপ্রেস এবং আ্যলেন পোপ কর্তৃক স্থাপিত এবং এটি উবুন্টু ১৪.১০ এর উপর ভিত্তি করে একটি আনঅফিসিয়াল উবুন্টু ডেরিভেটিভ হিসেবে এর যাত্রা শুরু করে। এবং খুব অল্প সময়ের মধ্যেই ফেব্রুয়ারি ২০১৫ নাগাদ এর একটি ১৪.০৪ এলটিএস সংস্করণ প্রকাশিত হয়। উবুন্টু মাটে ১৫.০৪ বেটা সংস্করণেই কেনোনিকাল লিমিটেডের অফিসিয়াল স্ট্যাটাস পেয়ে যায়।  আইএ-৩২ আর্কিটেকচার এবং এক্স৮৬-৬৪ আর্কিটেকচার ছাড়াও, যেগুলো প্রাথমিকভাবে সমর্থিত সিস্টেম প্লাটফর্ম ছিল, উবুন্টু মাটে পাওয়ারপিসি আর্কিটেকচার এবং আর্মভি৭ আর্কিটেকচার ( অরড্রেয়ড এক্সইউএ৪ সহ রাস্পবেরী পাই ২ ও ৩ এর জন্য ) এবং জিপিডি পকেট ও জিপিডি পকেট-২ ডিভাইস গুলিও সমর্থন করে।

এপ্রিল ২০১৫ নাগাদ উবুন্টু মাটে এন্ট্রোওয়্যার নামের একটি ব্রিটিশ কম্পিউটার বিক্রয় সংস্থার সাথে যৌথভাবে এন্ট্রোওয়্যার গ্রাহকদের জন্য ডেস্কটপ ও ল্যাপটপ কম্পিউটারে পূর্ণ সমর্থন যুক্ত উবুন্টু মাটে সরবরাহ করা শুরু করে। পরবর্তীতে আরো নতুন কিছু হার্ডওয়্যার সমর্থনের চুক্তির ঘোষণা করা হয়।

উবুন্টু মাটে ১৮.১০ এ ৩২-বিট সমর্থনের সমাপ্তির সিদ্ধান্ত গ্রহণ করা হয়।

## সংস্করণ সমূহ

## ব্যবহারকারীদের কাছে এর ব্যবহারের গ্রহণযোগ্যতা/সাড়া
মে ২০১৬ এর একটি রিভিউতে ডিস্ট্রোওয়াচ এর জেসি স্মিথ এই উপসংহার টানেন যে “প্রাথমিক কিছু সমস্যা সত্বেও আমি উবুন্টু মাটে ইনস্টল করতে পেরেছি এবং কোন সমস্যা ছাড়াই চলছে এবং আমি এই ডিস্ট্রিবিউশনটির প্রতি একটি ইতিবাচক দৃষ্টিভঙ্গী পোষন করছি। এই প্রজেক্টটি একটি অত্যন্ত ব্যবহার বান্ধব ডেস্কটপ অভিজ্ঞতা প্রদান করে যা আধুনিক মানদণ্ড অনুযায়ী খুব অল্প হার্ডওয়্যার রিসোর্স ব্যবহার করে। এবং আমি উবুন্টু মাটে এর ডিফল্ট থিমের জন্যেও এর প্রশংসা করছি (tip my hat)”।

আগস্ট ২০১৭ তে উবুন্টু মাটে ডিস্ট্রোওয়াচ এর ষানমাসিক পেজ হিট তালিকায় ২৪ তম স্থান দখল করে।

ডিডোইমেডো জুলাই ২০১৮ তে উবুন্টু মাটে এর রিভিউতে বলেন “উবুন্টু মাটে ভিজুয়াল এবং ফাংশনালিটি তে অনেক সমৃদ্ধ পরিবর্তন উপহার দিয়েছে এবং ব্যবহারকারীদের পূর্ণ স্বাধীনতা থাকে যে তারা তাদের ইচ্ছামত যে কোন কিছুই এতে সংযোজন করতে পারে এবং তা সম্ভব ডিস্ট্রিবিউশনের নিজস্ব ইন্টারফেস এর মাধ্যমেই”।

## আরও দেখুন
* লিনাক্স ডিস্ট্রিবিউশনগুলোর পারস্পরিক তুলনা
* জিটিকে+
* লিনাক্স মিন্ট
* মাটে
* উবুন্টু গনোম
* উবুন্টু
* জুবুন্টু

## তথ্যসূত্র সমূহ

## বহিঃসংযোগ সমূহ

* 
* 
* অফিসিয়াল উইকি

বিষয়শ্রেণী:ডেবিয়ান
বিষয়শ্রেণী:লিনাক্স
বিষয়শ্রেণী:ওপেন সোর্স
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:অপারেটিং সিস্টেম
বিষয়শ্রেণী:মুক্ত সফটওয়্যার
দাগডি চল

**দাগডি চল** বা চউল মুম্বাই এর বাইকুল্লা সংলগ্ন একটি এলাকা। একসময়  এটি আসে পাশের কাপড় মিলের কাজকরা মজদুরদের বসবাসের জায়গা ছিল। এখন এটি একটি বিখ্যাত মাফিয়া ডন থেকে রাজনিতিক অরুন গাউলির দুর্গবাড়ি নামেই বেশি পরিচিত। ২০১৫ সালে একটি মারাঠি চলচ্চিত্র মুক্তি পায় যার নাম ছিল "দাগড়ি চাল" যার অভিনেতা ছিলেন অঙ্কুশ  চৌধুরী, মার্কণ্ড দেশপান্ডে, আর পুজা স্বাওন্ত। এই ছবিতে ১৯৯৫-৯৬ এর সবচেয়ে বড় গাং এর যুদ্ধ দেখান হয়ে ছিল।

## তথ্যসূত্র

বিষয়শ্রেণী:মুম্বইয়ের পাড়া
ইলা মজুমদার

**ইলা মজুমদার** (৯ সেপ্টেম্বর ১৯৪১ - ৩ মে ২০০১) একজন বাংলাদেশী শাস্ত্রীয় সংগীত শিল্পী ছিলেন। সংস্কৃতি ক্ষেত্রে বিশেষ অবদানের জন্য বাংলাদেশ শিল্পকলা একাডেমী তাকে সম্মাননা প্রদান করে। তিনি শাস্ত্রীয় সংগীতকার বারীণ মজুমদারের স্ত্রী ছিলেন।

## প্রাথমিক এবং কর্মজীবন
১৯৫৪ সাল থেকে মজুমদারকে তার ভবিষ্যত স্বামী বারীণ মজুমদার সংগীত শেখানো। তিনি ১৯৬১ সালে তার মাস্টার্স দর্শনশাস্ত্র সম্পন্ন করেন। ১৯৮১-২০০৩ সালে তিনি উইলস লিটল ফ্লাওয়ার স্কুলে শিক্ষক হিসাবে কাজ করেছিলেন। তিনি ন্যাশনাল মিউজিক কলেজে ১৫ বছরের জন্য পার্ট টাইম শিক্ষক হিসেবেও কাজ করেন।

মজুমদার সঙ্গীতশিল্পী বাপ্পা মজুমদার, সঙ্গীত সুরকার পার্থ শারোতি মজুমদার এবং ময়নাম শিল্পী পার্থ প্রতিম মজুমদারের মা ছিলেন।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:পাবনা জেলার ব্যক্তি
বিষয়শ্রেণী:বাংলাদেশী নারী সঙ্গীতজ্ঞ
বিষয়শ্রেণী:বাংলাদেশী হিন্দু
বিষয়শ্রেণী:২০১১-এ মৃত্যু
বিষয়শ্রেণী:২০শ শতাব্দীর বাংলাদেশী গায়িকা
ইন্ডিয়া টুডে (টিভি চ্যানেল)

**ইন্ডিয়া টুডে** হলো ২৪ ঘণ্টা ইংরেজি ভাষায় খবর সম্প্রচারকারী ভারতীয় টেলিভিশন নেটওয়ার্ক চ্যানেল। এটির মালিক টিভি টুডে নেটওয়ার্ক লিমিটেড, যেটি মূলত লিভিং মিডিয়া এর অংশ।
## ইতিহাস
চ্যানেলটি ২০০৩ সালে হিন্দি আজ টাক এর ভ্রাতৃপ্রতীম চ্যানেল হিসেবে যাত্রা শুরু করে।
## সম্পৃক্ত সাংবাদিকগণ
* গৌরব সি.শাওয়ান্ত - নির্বাহী সম্পাদক
* রাহুল কানওয়াল - ম্যানেজিং এডিটর
* রাজদ্বীপ সারদিসাই - কনসালটিং এডিটর
* করান তাপর
* অলোক বার্মা - সাবেক নির্বাহী প্রযোজক

## পুরস্কার
* এক্সচেঞ্জ ৪ মিডিয়া নিউজ ব্রডকাস্টিং অ্যাওয়ার্ড ২০১৫

## তথ্যসূত্র

বিষয়শ্রেণী:ভারতের টেলিভিশন নেটওয়ার্ক
বিষয়শ্রেণী:ইংরেজি ভাষার টেলিভিশন স্টেশন
বিষয়শ্রেণী:ভারতের গণমাধ্যম কোম্পানি
বিষয়শ্রেণী:ভারতের ইংরেজি ভাষার টেলিভিশন স্টেশন
বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল
বিষয়শ্রেণী:ইন্ডিয়া টুডে গ্রুপ
বিষয়শ্রেণী:২০০৩-এ প্রতিষ্ঠিত টেলিভিশন চ্যানেল ও স্টেশন
আলুর চপ

**আলুর চপ** উভয় বাংলার একটি জনপ্রিয় খাবার। বাঙালী ঘরানার প্রতিটি ফাস্টফুডের দোকানে এবং হোটেলে আলুর চপ পাওয়া যায়। রমজান মাসে বাঙালির ইফতারিতে আলুর চপ অপরিহার্য উপাদানে পরিণত হয়েছে। সাধারণত সিদ্ধ আলু পেঁয়াজ মরিচ দিয়ে ভর্তা করে বেসনে ডুবিয়ে ডুবো তেলে ভেজে আলুর চপ তৈরি করা হয়। পাঁশকুড়ার চপ বা পাঁশকুড়ার আলুর চপ পশ্চিমবঙ্গে জনপ্রিয় একটি পথখাদ্য৷ ডিম আলুর চপ তৈরিতে ডিমের ব্যবহার হয়।

## উপাদান
* আলু
* বেসন
* পেঁয়াজ, মরিচ
* গরম মশলা
* সয়াবিন তেল
## তথ্যসূত্র

বিষয়শ্রেণী:বাংলাদেশী ফাস্টফুড
বিষয়শ্রেণী:আলু
বিষয়শ্রেণী:আলুর পদ
বিষয়শ্রেণী:বাঙালি রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:ভারতীয় হালকা জলখাবার
বিষয়শ্রেণী:ভারতীয় ঝটপট খাবার
বিষয়শ্রেণী:ইফতারি